钦定古今图书集成/明伦汇编/官常典/第561卷 > 卫次公
## 钦定古今图书集成/明伦汇编/官常典/第561卷 > 卫次公

按《唐书》本传：“次公字从周，河中河东人。举进士，礼部
侍郎潘炎异之曰：‘国器也’。高其第，调渭南尉。严震在
兴元，辟佐其府，累迁殿中侍御史。贞元中，擢左补阙、
翰林学士。德宗崩，与郑纲皆召至金銮殿，时皇太子
久疾，禁中，或传更议所立，众失色。次公曰：‘太子虽久
疾，冢嫡也，内外系心久矣。必不得已，宜立广陵王𬘡
随赞之’”，议乃定。顺宗立，王叔文等用事，轻弄威柄，次
公与𬘡多所持正。知礼部贡与，斥华取实，不为权力
侵挠。由中书舍人充史馆修撰，改兵部侍郎。𬘡以宰
相罢，坐与善，下除太子宾客。久乃为陕、虢州观察使。
蠲横租钱岁三百万，复入为兵部侍郎。故英公李𪟝、
大理卿徐有功之孙，皆以负不得调。次公召见曰：“子
之祖，勋在王府，宁限常格乎？”即优补而遣。进尚书左
丞。时方讨蔡，数建请罢兵。帝将相之制槁具，而蔡捷
书至，乃追止。以检校工部尚书为淮南节度使。久之，
召还，道病卒，年六十六，赠太子少傅，谥曰敬。次公本
善琴，方未显时，京兆尹李齐运使子与游，请授之法，
次公拒绝，因终身不复鼓其节。尚终始完絜，